
जिसका उत्‍तर 10 दिसम्‍बर,  2012 को दिया जाना है ।
.....
ब्रह्मपुत्र नदी के कारण हुए कटाव पर रोक
1848. श्री बीरेन्‍द्र प्रसाद वैश्‍य: 

क्‍या जल संसाधन मंत्री यह बताने की कृपा करेंगे कि :
(क)
क्‍या सरकार ने ब्रह्मपुत्र और बराक नदियों तथा उनकी सहायक नदियों से प्रत्‍येक वर्ष होने वाले मिट्टी के भारी कटाव, जो असम के भौगोलिक परिदृश्‍य को प्रभावित और परिवर्तित कर रहा है, के संदर्भ में अन्‍तर्राष्‍ट्रीय और राष्‍ट्रीय स्‍तर के विशेषज्ञों को शामिल करके जल विज्ञान संबंधी अध्‍ययन करने के साथ-साथ सर्वेक्षण, अनुसंधान और विश्‍लेषण कराने की दिशा में कोई कदम उठाया है;
(ख)
यदि हां, तो तत्‍संबंधी ब्‍यौरा क्‍या है; और
(ग)
यदि नहीं, तो गत तीन वर्षों के दौरान ब्रह्मपुत्र, बराक और उनकी सहायक नदियों से होने वाले भारी कटाव को रोकने के लिए सरकार द्वारा किए गए उपायों का ब्‍यौरा क्‍या है?
उत्‍तर
जल संसाधन मंत्री (श्री हरीश रावत)

(क) से (ख) 
ब्रह्मपुत्र नदी और इसकी सहायक नदियों द्वारा किए जाने वाले कटाव के मुद्दे पर सरकार द्वारा हाल ही में प्रारंभ किए गए मुख्‍य अध्‍ययन निम्‍नानुसार हैं:- 
I. ब्रह्मपुत्र बोर्ड ने विभिन्‍न स्‍थानों पर सात क्षेत्रों में तट-रेखीय प्रवसन/नदी तटीय कटाव का अध्‍ययन करने के लिए स्‍पेस एप्‍लीकेशन सेन्‍टर, अहमदाबाद के सहयोग से अध्‍ययन किए थे । 
II. ब्रह्मपुत्र बोर्ड ने (1) ढोला-हतिधुली (ढोलाघाट से राहमेरिया) (2) माजुली (माजुली की सम्‍पूर्ण लम्‍बाई) (3) काजीरंगा क्षेत्र में बारंबार बाढ़ आने और कटाव होने के कारण होने वाले संकट को कम करने हेतु अध्‍ययनों करने संबंधी विशिष्‍ट सर्वेक्षण प्रारंभ किए थे । 
III. ब्रह्मपुत्र बोर्ड ने ब्रह्मपुत्र नदी के दो क्षेत्रों में वास्‍तविक माडल अध्‍ययनों द्वारा विस्‍तृत अध्‍ययन/अनुसंधान किए हैं जिसमें माजुली द्वीप के भुजारोधों के स्‍थान का अध्‍ययन करना तथा नदी प्रशिक्षण उपायों को अंतिम रूप देना शामिल है ।
IV. केन्‍द्रीय नदी एवं विद्युत अनुसंधान केन्‍द्र, पुणे को ब्रह्मपुत्र के माजुली क्षेत्र में गाईड बंध की व्‍यवहार्यता का पता लगाने के लिए गणितीय माडल अध्‍ययनों को करने कार्य सौंपा गया है । इसके साथ माजुली नदी द्वीप की बाढ और कटाव के सुरक्षा हेतु गाईड बंधों का महत्‍व समझने के लिए पूर्वोत्तर जलविज्ञानीय एवं संबद्ध अनुसंधान संस्‍थान ब्रह्मपुत्र बोर्ड में वास्‍तविक माडल को संस्‍थापित किया गया था ।   
V. राष्‍ट्रीय आपदा प्रबंधन प्राधिकरण (एनडीएमए) ने ब्रह्मपुत्र नदी तथा इसकी सहायक नदियों द्वारा किए जाने वाले कटाव तथा इसके नियंत्रण के संबंध में आईआईटी रूड़की से एक अध्‍ययन करवाया है । आईआईटी रूढकी द्वारा मई, 2012 के मास में अंतिम रिपोर्ट प्रस्‍तुत की गई है । 
(ग)
बाढ़ नियंत्रण तथा प्रबंधन स्‍कीमों की आयोजना, अन्‍वेषण और कार्यान्‍वयन राज्‍य सरकार द्वारा अपने राज्‍य में अपनी स्‍वंय की प्राथमिकताओं के आधार पर अपने संसाधनों द्वारा किया जाता है । तथापि, बाढ़ प्रबंधन और कटाव नियंत्रण को प्रभावी रूप से करने हेतु राज्‍य सरकारों को सहायता प्रदान करने के लिए भारत सरकार ने वर्ष 1980 में ब्रह्मपुत्र बोर्ड का गठन किया था ताकि पूर्वोत्तर राज्‍यों में बाढ़ तथा नदी तट के कटाव की समस्‍याओं का समाधान किया जा सके ।  
ब्रह्मपुत्र बोर्ड ने ब्रह्मपुत्र और बराक की सभी सहायक नदियों (माजुली द्वीप सहित) के सामान्‍य सर्वेक्षण और जलविज्ञानीय अध्‍ययन किए हैं तथा 57 मास्‍टर योजनांए तैयार की हैं जिन्‍हें कार्यान्‍वयन हेतु ब्रह्मपुत्र बेसिन राज्‍यों को भेजा गया है । उपर्युक्‍त के अलावा केन्‍द्र सरकार ‘’बाढ़ प्रबंधन कार्यक्रम’’ के अंतर्गत संबंधित राज्‍यों में बाढ़ प्रबंधन, कटाव रोधी, जल निकास इत्‍यादि कार्यों को प्रारभं करने के लिए राज्‍यों को वित्तीय सहायता भी प्रदान कर रही है जिसके तहत गत तीन वर्षों के दौरान असम राज्‍य को 525 करोड़ रूपए की राशि जारी की गयी  है ।   
******
